बिहार की राजधानी पटना में आज सृजन घोटाले के खिलाफ राजद का राजभवन मार्च निकाला गया. इस दौरान राजद कार्यकर्ताओं ने जमकर हंगामा किया. राजद कार्यकर्ताओं द्वारा की गयी पत्थरबाजी की घटना में कई पुलिसकर्मियों के जख्मी होने की खबर है. इस दौरान स्थिति को नियंत्रित करने के लिए पुलिस को बल का प्रयोग करना पड़ा. पुलिस द्वारा हंगामा कर रहे राजद कार्यकर्ताओं पर लाठीचार्ज करने के साथ ही पानी का फव्वारा भी छोड़ा गया.